Den opprinnelige tittelen og teksten skapte imidlertid problemer, da bruken av betegnelsen «neger» utover 2010-tallet ble sett som rasistisk. Da teksten ble skrevet i 1996 hadde ordet en annen valør, og opphavsmannen mente først at det var «uaktuelt å forandre på låten og fjerne det omdiskuterte ordet». I 2015 erklærte imidlertid Hellbillies at de ville slutte å spille sangen, som senere har blitt omtalt med kortversjonen av tittelen.